Blūza mūzikas vakars ar grupu Latvian Blues Band restorānā „Neptūns”

23.martā plkst.20:30 restorānā Neptūns (Jūrmala, Jaunķemeru ceļš 1) uzstāsies Latvijas populārākā blūza mūzikas grupa Latvian Blues Band.
Populārākā blūza grupa Latvijā, atzinību ieguvusi starptautiskos blūza festivālos un koncertos, priecēs jūrmalniekus un viesus blūza mūzikas vakarā restorānā „Neptūns”. Grupa dibināta 2000.gadā, paguvusi piedalīties ne tikai Eiropas, bet arī Amerikas mūzikas festivālos, ierakstījuši 4 pašu producētus koncertierakstu albumus, dalījuši skatuvi ar leģendāro grupu „Status Quo” un noslēguši līgumu ar Čikāgas ierakstu kompāniju "Blue Skunk Music" par LBB mūzikas izplatīšanu ASV un visā pasulē. 
Grupā spēlē vieni no labākajiem blūza mūziķiem Latvijā – Jānis „Bux” Bukovskis, solists un ģitārists; Rolands Saulietis – bungas; Reinis Ozoliņš – bass; Artis Ločmelis – sax un piano.
Grupas izpildījumā dzirdēsiet gan starptautiski zināmas dziesmas, gan pašas grupas sarakstītās dziesmas. Koncertā piedzīvosiet muzikālu blūza ceļojumu daudzveidīgu instrumentu un valdzinoša vokāla pavadījumā.
Biļetes uz koncertu iepriekšpārdošanā Biļešuservisa (www.bilesuserviss.lv) kasēs un uz vietas restorānā 6 Ls.
Ieteicama galdiņu rezervācija: 67731289, 26189261 (vietu skaits pie galdiņiem ierobežots).
Piejūras restorāns „Neptūns” ir senākā vieta Jūrmalā, kur tiek gatavotas gardas maltītes, izmantojot vietējo zemnieku produktus un Latvijas, Eiropas, Kaukāza virtuvju labāko pieredzi. Šai vietai piemīt patiesi vēsturiska aura un mājīgs interjers. Pagājušā gadā esam uzsākuši organizēt koncertu ciklu, lai savienotu gardu ēdienu baudījumu kopā ar muzikālu baudījumu dvēselei. Pārliecinieties paši – vieta, kur pazūd steiga.

26189261; 67731289
